Nafarroako Parlamentuko Mahaiak, 2020ko irailaren 21ean egindako bilkuran, Eledunen Batzarrari entzun ondoren, hurrengo erabakia hartu zuen, besteak beste:

**1.** Xedatzea María Aranzazu Biurrun Urpegui andreak aurkezturiko galdera, Nasuvinsak eta Ten Brinke Desarrollos SLk Superser-en lurzatia zena salerosteko sinatutako kontratuari buruzkoa, Lurralde Antolamenduko, Etxebizitzako, Paisaiako eta Proiektu Estrategikoetako Batzordean izapidetu dadin. Galdera 2020ko uztailaren 3ko 74. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2020ko irailaren 21ean

Lehendakaria: Unai Hualde Iglesias